試當真

試當真係香港嘅YouTube頻道。2020年10月開始營運，常駐幕前成員包括游學修、許賢、蘇致豪、林家熙、岑珈其、陳苡臻、倪安慈同埋陳穎欣。截至2021年4月25號，已經有超過23萬人訂閱。

喺2020年12月3號，佢哋上載咗一條惡搞《哪裡只得我共你》嘅MV，改成《哪裡只塞駿業里》，表達觀塘塞車情況嘅嚴重程度。

2021年4月，試當真聯同另外三個YouTube頻道熊仔頭、小薯茄、啱Channel用「四台聯播」形式合作拍片。

2022年下半年，試當真主辦選秀比賽「校花校草2022」，賽後簽咗校花校草冠軍吳伊琳同林子峰做旗下藝人。

一週年紀念騷
2021年8月，試當真宣佈喺同年10月26號，搞頭一個實體演出活動「《試當真一週年現場版》」，喺九龍灣國際展貿中心Star Hall搞，而門票亦係香港首創用類似荷蘭拍賣嘅方式去賣，由頭一日賣10,000港紙一張飛，跟住每日逐步減價，直到減到10蚊一張，先到先得。最終門票喺800蚊價位宣告賣晒，門票收入估算超過五百萬港紙。

常駐成員

幕前

游學修
許賢
蘇致豪
林家熙
岑珈其
陳苡臻
倪安慈
陳穎欣
吳家忻
潘宗孝 
吳伊琳
林子峰

幕後
Eddie
盧嘉誼
梁焯霖

頻道定期欄目
逢星期一、四：試映劇場
逢星期三：試音片／試睇電影會
逢星期六：試當真謝票場

參攷

香港YouTube頻道